b"\n_START_ARTICLE_\nHermannsdenkmal\n_START_SECTION_\nHistorie\n_START_PARAGRAPH_\nKonstruktionen af den 53,46 meter h\xc3\xb8je statue begyndte i 1841 og var f\xc3\xa6rdiggjort i 1875 med stor finansiel st\xc3\xb8tte fra Preussen. Byggeriet fandt sted efter tegninger af billedhuggeren Ernst von Bandel._NEWLINE_Statuen var et led i hele den f\xc3\xa6llestyske r\xc3\xb8relse, der fandt sted i disse \xc3\xa5r med samling af de tyske stater under en f\xc3\xa6lles ledelse af 'jernkansleren' Bismarck. Det var de samme f\xc3\xb8lelser der f\xc3\xb8rte til rejsning af andre nationale mindesm\xc3\xa6rker, som fx Niederwalddenkmal ved Rhinen eller Walhalla i Donaustauf n\xc3\xa6r Regensburg.\n_START_SECTION_\nTurisme\n_START_PARAGRAPH_\nStatuen er en af de mest popul\xc3\xa6re turistdestinationer i Tyskland med over 130.000 bes\xc3\xb8gende om \xc3\xa5ret. Statuen st\xc3\xa5r p\xc3\xa5 en h\xc3\xb8j sokkel, som er med til at h\xc3\xa6ve den yderligere og hvorfra der er en flot udsigt."